Document ID: /roh_data/filtered/fineweb-2-filterrobots_roh.jsonl.gz/1240

Quai èn tut persunas che possedan ina garascha che sa chatta en il perimeter nua che la 7132 SA vul realisar il parc da Tadao Ando e la tur da 381 meters autezza. Perquai ha la 7132 SA envidà 4 radunanzas da condomini da quellas garaschas ad ina orientaziun.
Vender las garaschas
En connex cun quella orientaziun è vegnì fatg la dumonda concreta da cumprar las garaschas sch'insatgi è pront da vender. Dentant fissi era pussaivel da retrair in'autra garascha sutterana en il nov cumplex che vegn planisà, quai fiss lura l'uschenumnà barat.
Sco quai ch'Ernst Senteler da la Priora project SA ha ditg, na saja nagin vegnì gist suenter la preschentaziun cun propostas da vender garaschas, dentant hajan els pudì cumprar intginas garaschas il davos temp ed uschia vegnian els era vinavant plaunsieu.
RR novitads 18:00